**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**179/2024. (VIII. 8.) Kt. számú**

**határozata**

**Pályázat benyújtása a „Vízminőség javítása Magyarországon” című pályázatra**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Tiszavasvári Város Önkormányzatát és Szorgalmatos Község Önkormányzatát 2024. 07. 19-én kelt KÜ24/000009-1/2024 iktatószámú levelével megkereste az ivóvízhálózat üzemeltetője az Északmagyarországi Regionális Vízművek Zrt. (továbbiakban: ÉRV Zrt.), a „Vízminőség javítása Magyarországon” című SM07-WWM jelű pályázat kapcsán, mely pályázat a Svájci-Magyar Együttműködési program II. időszak keretén belül valósuló meg. Javaslatuk, hogy a két település ivóvíz ellátásának javítása érdekében, egy vas-mangántalanító berendezés kerüljön beépítésre, továbbá a telepen található csővezeték egy részének cseréje történjen meg. Az általuk számított szakági tervek és előkészítési dokumentációk becsült értéke 2,5 millió Ft + ÁFA. A társadalmi egyeztetés alatt lévő pályázati felhívás alapján nem realizálható az előkészítés munkáinak a saját erős költsége, azonban a vízműtelep fejlesztése halaszthatatlan. A támogatási intenzitása 100%-os, a maximálisan pályázható összeg 2 szakmai partner és 1 civil szervezett bevonásával maximálisan 1 milliárd forint.
2. 1. Kifejezi szándékát, hogy a melléklet szerinti műszaki tartalommal az SM07-WWM jelű „Vízminőség javítása Magyarországon” című végleges pályázati felhívás megjelenését követően pályázatot nyújt be. Felhatalmazza a polgármestert a pályázati felhívásra a pályázatot benyújtsa a melléklet szerinti műszaki tartalommal, amennyiben a pályázat felhívás szerint a támogatási intenzitás 100 %-os, azonban, ha a támogatás intenzitása kevesebb, úgy mérlegelje az önerő mértékét és szükség estén egyeztessen a testülettel.

2. Felhatalmazza a Polgármestert, hogy a műszaki tartalmat és a költségeket saját hatáskörben eljárva módosítsa/határozza meg, a fő cél megtartásával, pályázati felhívásnak megfelelőség érdekében hatósággal történő egyeztetések iránymutatások alapján, mely döntésről az azt követő testületi ülésen köteles beszámolni a testületnek.

1. Dönt arról, hogy ÉRV Zrt. javaslatára tekintettel a pályázat benyújtásához szükséges vízjogi létesítési tervdokumentációt saját erőből megrendeli. Felkéri a polgármestert, hogy a pályázat benyújtásához szükséges vízjogi létesítési tervdokumentációra a beszerzési szabályzatban foglaltak szerint, kérje meg az árajánlatokat, majd a legkedvezőbb ajánlatadóval kösse meg a szerződés saját erő biztosításával.
2. A beruházás megvalósítási helyszínét az alábbiak szerint jóváhagyja:

4440 Tiszavasvári, Bajcsy Zy. utca 59. szám 3603 hrsz-ú

1. Felhatalmazza a polgármestert, hogy a pontos előkészítési költség ismeretében, gondoskodjon saját hatáskörben két ülés között az előkészítő munkálatok fedezetéről, végrehajtásáról. Tájékoztassa a testületet a ténylegesen felmerülő sajáterős költségigényről az előkészítési munkák tekintetében.

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**